หมอทศพร นำมวลชนชุมนุมแยกราชประสงค์ ชูป้าย หยุดทำร้ายนักกิจกรรม
หมอทศพร นำมวลชน ชูป้าย stop harassing actitivists หยุดทำร้ายนักกิจกรรม บริเวณแยกราชประสงค์ เผยเหตุนักกิจกรรมฯถูกทำร้าย หลายครั้งที่ผ่านมา ตำรวจไม่เคยจับคนร้ายได้ แม้แต่รายเดียว นำความกังขามาสู่สังคม,เวลา 18.00 น. วันที่ 1 ก.ค. ที่หน้าศูนย์การค้าเกสรพลาซ่า สี่แยกราชประสงค์ นพ.ทศพร เสรีรักษ์ อดีตโฆษกสำนักนายกรัฐมนตรี นางอมรรัตน์ โชคปมิตต์กุล ส.ส.บัญชีรายชื่อ พรรคอนาคตใหม่ นำมวลชนราว 30 คน ชูป้ายข้อความ ทั้งภาษาไทยและอังกฤษ ใจความว่า stop harassing actitivists หยุดทำร้ายนักกิจกรรม พร้อมถือป้ายผ้าที่มีภาพ 3 นักเครื่องไหวทางการเมืองคือนายเอกชัย หงส์กังวาล นายสิรวิชญ์ เสรีธิวัฒน์ และนายอนุรักษ์ เจนตวนิชย์ ที่ทำถูกทำร้ายร่ายกาย,จากนั้น นพ.ทศพร ได้อ่านแถลงการณ์ หยุดทำร้ายนักกิจกรรมเพื่อประชาธิปไตย ใจความสรุปว่า,ตามที่ได้มีเหตุการณ์ทำร้ายนักกิจกรรมเรียกร้องประชาธิปไตยหลายต่อหลายครั้ง เหตุเหล่านี้เกิดขึ้นในย่านชุมชนที่มีกล้องวงจรปิดมากมาย แต่ตำรวจไม่เคยจับคนร้ายได้แม้แต่ครั้งเดียว นำความกังขามาสู่สังคมไทย สร้างความเสื่อมเสียให้ประเทศไทย ทั้งเริ่มเกิดคำถามว่าเหตุการณ์นี้จะทวีความรุนแรงไปกว่านี้หรือไม่ ทางกลุ่มจึงขอประณามการกระทำครั้งนี้ และขอเรียกร้องเจ้าหน้าที่ตำรวจออกมารับผิดชอบ เร่งจับกุมผู้กระทำความผิดมาดำเนินคดี และขอให้สังคมไทยลุกขึ้นมาเคลื่อนไหวคัดค้านความรุนแรง เพื่อนำความสงบสู่สังคม,นพ.ทศพร ยังได้นำภาพวาดนายสิรวิชญ์ ที่วาดขึ้นด้วยดินสอ มาให้มวลชนลงลายมือชื่อเพื่อให้กำลังใจ ก่อนจะนำไปมอบให้กับนายสิรวิชญ์ในโอกาสต่อไป นอกจากนี้ทางกลุ่มยังได้ร่วมกันจุดเทียนที่มีข้อความว่า หยุดทำร้าย ก่อนจะร้องเพลงร่วมกัน และสลายตัวกลับในที่สุด
หมอทศพร นำมวลชน ชูป้าย stop harassing actitivists หยุดทำร้ายนักกิจกรรม บริเวณแยกราชประสงค์ เผยเหตุนักกิจกรรมฯถูกทำร้าย หลายครั้งที่ผ่านมา ตำรวจไม่เคยจับคนร้ายได้ แม้แต่รายเดียว 
ชุมนุมราชประสงค์,หมอทศพร,หยุดทำร้ายนักกิจกรรม,ทำร้ายจ่านิว,ทศพร เสรีรักษ์,ข่าวทั่วไป